अपने फिल्म के प्रदर्शन के लिए देश के दुश्मनों से को समर्थन देने से भी पीछे नहीं हटता है बॉलीवुड का विशेष वर्ग। पाकिस्तान के लिए बॉलीवुड का प्यार किसी से छुपा नहीं है खासकर तब जब उनके फिल्मों के प्रमोशन की बात आती है। एलिट बॉलीवुड के कई ऐसे सितारे हैं जो खुलकर पाकिस्तान की ओर अपने झुकाव का प्रदर्शन करते हैं। बॉलीवुड के लिए ये कोई नई बात नहीं है। बॉलीवुड के सितारे अपनी फिल्म के रिलीज़ होने से पहले उसके प्रमोशन के लिए कई सामाजिक प्रचार करते हैं। इसे समझने के लिए हमें ज्यादा दूर जाने की जरूरत नहीं है, हाल ही में वीरे दी वेडिंग की अभिनेत्रियों ने समय-समय पर पाकिस्तान के प्रति अपने प्यार को दिखाने के लिए सारी हदों को पार कर दिया था। करीना कपूर खान द्वारा पाकिस्तानी फैंस के लिए स्नेह व्यक्त करते हुए खुद को पाकिस्तानी जैसा कहने से लेकर स्वरा की घोषणा कि उन्हें पाकिस्तान से प्यार है तक, इन अभिनेत्रियों ने कई बार अपने पसंदीदा देश और वहां के लोगों को खुश करने की कोशिश की थी। स्वरा भास्कर ने कहा था कि लाहौर लंदन, न्यूयॉर्क और इस्तांबुल से ज्यादा खूबसूरत है। हालांकि, इन अभिनेत्रियों को पाकिस्तान बड़ा झटका देते हुए पाकिस्तान में बैन कर दिया था। फिल्म ‘वीरे दी वेडिंग’ को पाकिस्तान के केंद्रीय फिल्म प्रमाणन बोर्ड (सीबीएफसी) ने ‘अश्लील भाषा’ का हवाला देते हुए बैन किया था। पाकिस्तान द्वारा वीरे दी वेडिंग के रिजेक्शन के बाद भी जमीनी हकीकत के प्रति ऐसे सितारों की आँखें नहीं खुलती। अक्सर ही उनका प्रो-पाकिस्तान रवैया सामने आता रहता है।